**Základné informácie**

**pre rodičov detí nastupujúcich do Materskej školy sv. Gabriela.**

**Nástup do MŠ:**

Deti očakávame v ***pondelok 3. septembra 2018*** od 6,00 hod do 8.00 hod ráno. Na tento deň si rezervujete dostatok času pre Vás a Vaše dieťa, čím predídete časovému stresu. Keďže Vaše dieťa ide od škôlky prvýkrát, je veľmi dôležité, aby ste Vy aj dieťa prežívali pokoj, nie náhlenie sa. Pre dieťa tento deň, ako aj všetky nastávajúce dni budú niečím, čo doteraz nepoznalo a má sa to stať jeho „každodennosťou“ – odlúči sa od matky, otca, svojich súrodencov a najbližších a ostane v cudzom prostredí s ľuďmi, ktorí sú mu tiež cudzí (dočasne). Preto je dôležité, aby ste mali dostatok času prísť do škôlky bez náhlenia sa a nájsť skrinku dieťaťa, kde mu uložíte jeho veci.

Rodičia s dieťaťom pri vstupe do MŠ si obujú návleky. Podľa uvedeného zoznamu na dverách si nájdu triedu, do ktorej dieťa bude chodiť. V šatni si nájdu skrinku s menom dieťaťa, kde mu uložia jeho veci. Dieťa sa preobuje a príde s rodičmi do príslušnej triedy. Rodičia odovzdajú učiteľke vyplnené tlačivá a po *„rýchlej rozlúčke s dieťaťom“* odchádzajú domov.

**Odovzdanie dieťaťa:**

V tejto záležitosti Vás veľmi prosíme, aby Ste s nami spolupracovali. Pre plynulý a najvhodnejší priebeh odovzdania detí učiteľkám je ***„rýchla rozlúčka“*** rodiča s dieťaťom. Nie je dobré, ak rodič ostáva dlho vo dverách a pozerá sa ako bude dieťa reagovať, či si ide vziať hračku, alebo sa len rozhliada.... Toto je najťažší úsek celej adaptácie dieťaťa. Tu veľmi potrebujeme Vašu spoluprácu. Dieťa má byť s celým postupom oboznámené od vás. Má vedieť, že odídete a ono tam na *„chvíľu“* ostane s ďalšími deťmi a s pani. učiteľkami, ktoré sa o neho postarajú. Ďalej je to záležitosť a pedagogické majstrovstvo našich učiteliek, aby deti zvládli. Nebojte sa plaču Vašich detí. Je to úplne prirodzená reakcia na odlúčenie. Nenecháme deti sa úplne vyplakať, máme Vaše kontakty, v prípade potreby Vás budeme kontaktovať.

**Čo potrebuje dieťa:**

- prezuvky (najvhodnejšie sú klasické papučky, nie šľapky CROCS)

- pyžamo

- malý uterák

- hrebeň (dievčatá)

- zásterku na výtvarné aktivity

- hygienické vreckovky

- nepremokavé podložky na postieľku

- náhradné veci pre prípad, keby sa dieťa pocikalo, oblialo, alebo čokoľvek iné..... (spodná bielizeň 2x, ponožky 2x, pančuchy, tepláky 2x, tielko, tričko 2x –všetko podľa Vášho uváženia ☺) - veci uložíte vo vrecku do jeho skrinky

- **deti od 5 rokov**: - úbor na cvičenie (tepláková súprava, tričko, ponožky, športová obuv s bielou

podrážkou)

- zubnú kefku a pastu

**Čo potrebuje MŠ od rodiča:**

- *potvrdenie o zdravotnom stave dieťaťa* od všeobecného lekára pre deti a dorast nie staršie ako 1 deň,

- *vyplnené tlačivá*, ktoré si môžete stiahnuť na stránke [www.sksnemsova.sk](http://www.sksnemsova.sk) v sekcii Materská škola sv. Gabriela, prípadne vyzdvihnúť na recepcii MŠ alebo u pani učiteliek v MŠ od 27. 08. do 28.08. 2018 v čase od 8:00 hod do 12:00 hod.,

- *prefotený preukaz poistenca/dieťaťa.*

Ďalšie informácie o platbe a iných administratívnych záležitostiach dostanete v prvý septembrový týždeň.